Sitke Község Önkormányzata Képviselő-testületének
3/2017. (II.14.) önkormányzati rendelete
 A szociális ellátásokról szóló 4/2015 (II.10.)  
önkormányzati rendeletének módosításáról




Sitke Község Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 92.§-ában kapott felhatalmazás alapján, az Alaptörvény 32. cikk (1) bekezdésének a) pontjában meghatározott feladatkörében eljárva a következőket rendeli el:
1.§


A szociális ellátásokról szóló 4/2015. (II.10.) önkormányzati rendelet (továbbiakban: Rendelet) 17. § (2) és (3) bekezdései helyébe a következő rendelkezés lép:
„(2) A személyes gondoskodást nyújtó szociális ellátások igénybevétele önkéntes. A szociális étkeztetés iránti kérelmet közvetlenül az ellátást nyújtó intézmény vezetőjéhez kell benyújtani és a kérelemről, az intézmény vezetője dönt.
 (3) Az ellátások igénybevételének megkezdésekor a Sikei Önkormányzati Konyha intézményvezetője (továbbiakban: intézményvezető) az ellátást igénylővel, illetve törvényes képviselőjével megállapodást köt, mely tartalmazza az intézményi jogviszony (egyoldalú, illetve kétoldalú) megszűntetésének módjait, eseteit is.”

2.§


A Rendelet 18. § (1) bekezdése helyébe a következő rendelkezés lép:
„18. § (1)Az étkeztetést az önkormányzat a Sitkei Önkormányzati Konyha működtetésével biztosítja.” 

3.§


A Rendelet 20. § (2)-(4) bekezdése helyébe a következő rendelkezés lép:
„(2) A személyes gondoskodást nyújtó szociális ellátások igénybe vételéért fizetendő intézményi térítési díj megállapítására legkésőbb minden év március hónapjában kerül sor, a térítési díj mértékét, összegét az 5. melléklet tartalmazza.
(3) A fizetendő személyi térítési díj összegéről, a szociális étkeztetés esetén, e rendelet alapján az intézményvezető dönt, és arról értesíti a fizetésre kötelezettet.
 (4) Az új intézményi térítési díj alapulvételével – az intézményvezető által legkésőbb március 31-ig lefolytatott felülvizsgálat kapcsán – megállapított személyi térítési díjak a felülvizsgálatot követő hónap 1. napjától alkalmazhatóak.”

4.§


A Rendelet 5. melléklete helyébe, e rendelet 1. melléklete lép.

5.§

Ez a  rendelet 2017. március 1-jén lép hatályba, majd 2017. március 2-án hatályát veszti.

Sitke, 2017. február 13.




        /: Morgós István :/     				     		/: dr. Szijártó Valéria :/
            polgármester                                                                               címzetes főjegyző

Kihirdetési záradék: Jelen önkormányzati rendelet 2017. február 14-én kihirdetésre került.



                                        			  	                          /:dr. Szijártó Valéria:/ 
                                                          			      	                  címzetes főjegyző     

„1.melléklet a 4/2015.(II.10.) önkormányzati rendelethez  


Az önkormányzat által nyújtott szociális alapszolgáltatások intézményi térítési díjai

1. szociális étkeztetést igénybe vevők részére megállapított intézményi térítési díj:
(Magyarország központi költségvetéséről szóló törvény figyelembe vételével)

	
	A
	B

	1.
	Étkeztetés intézményi térítési díja házhozszállítás nélkül
(bruttó Ft/ ellátási nap)
	450




A személyi térítési díj összege nem haladhatja meg a szociális igazgatásról és szociális ellátásokról szóló 1993. évi III. törvény (Szt.) 116.§ (1) bekezdés szerint számított jövedelem Szt.116.§ (3) bekezdés a) pontjában meghatározott %-os mértékét. 
A személyi térítési díj megállapításánál a 29/1993.(II.17.) Korm. rendelet 3.§ (1), (4) bekezdését, valamint 6.§-át is figyelembe kell venni.
A személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2.§-ának megfelelő módon kerekítve kell meghatározni.”


